দাবদাহের মাঝেই রাজ্যে বৃষ্টির সম্ভাবনা, কবে থেকে ভিজতে চলেছে দক্ষিণবঙ্গ?

ওয়েব ডেস্ক: ফেব্রুয়ারি থেকেই শীত কে একনিমেষে বিদায় জানিয়ে গ্রীষ্মের আগোমন। একপ্রকার বসন্ত কালের কোন আভাস ছাড়াই গরমে হাঁসফাঁস কান্ড। মার্চেও একই দসায় কেটেছে বঙ্গবাসীর। এমনকি রাজ্যের কিছু জেলায় তাপমাত্রা ৪০ ডিগ্রিও ছুঁয়ে গিয়েছিল। কলকাতাতেও গরমে হিমসিম কান্ড। শুষ্ক আবহাওয়ার দরুন গরমের দাপট আরও বেশি। তবে এবার রাজ্যে রয়েছে বৃষ্টির পূর্বাভাস (Rain Forecast)। শুক্রবার থেকে কলকাতা সহ রাজ্যের বিভিন্ন প্রান্তে রয়েছে বৃষ্টির সতর্কতা। যার জেরে কিছুটা হলেও মিলবে স্বস্তি বলে জানা যাচ্ছে।

আরও পড়ুন: এপ্রিল-জুন চড়বে পারদ, বাড়বে দহন জ্বালা! সতর্কতা জারি আইএমডির

তবে একদিকে যখন রাজ্যে বৃষ্টির পূর্বাভাস, অন্যদিকে এপ্রিল থেকে জুন, দেশজুড়ে চলবে তীব্র দাবদাহ, এমনই পূর্বাভাস আইএমডির। মৌসম ভবনের পক্ষ থেকে জানানো হয়েছে, মধ্য-পূর্ব এবং উত্তর-পশ্চিম ভারতে এপ্রিল থেকে জুন পর্যন্ত স্বাভাবিকের চেয়ে বেশি তাপমাত্রা থাকবে। পশ্চিম এবং পূর্ব ভারতের কিছু এলাকা ছাড়া দেশের বেশিরভাগ অংশেই স্বাভাবিকের চেয়ে অনেক বেশি তাপমাত্রা থাকবে বলেই জানাচ্ছে আইএমডি। হাওয়া অফিস সূত্রে খবর, বেশিরভাগ অঞ্চলে সর্বনিম্ন তাপমাত্রা থাকবে স্বাভাবিকের উপরে।

তবে রাজ্যের তাপমাত্রায় কিছুটা হেরফের হতে পারে এই সপ্তাহ থেকেই। বৃষ্টির জেরে এক ধাক্কায় কমতে পারে রাজ্যের বেশ কিছুটা তাপমাত্রা। যদিও গতকাল মেঘলা আকাশের সাক্ষি ছিল শহর তিলোত্তমা, তবে আজ আবার সকাল হতে হতেই আবারও চড়া রোদ। এখনও বৃষ্টির দেখা নেই, তবে আশা করা হচ্ছে সপ্তাহান্তে রাজ্যে দেখা মিলবে বৃষ্টির।

দেখুন অন্য খবর